Το 2ο βραβείο καλύτερης ταινίας και το βραβείο ανδρικού ρόλου κέρδισε χθες βράδυ στην Φλωρεντία, στο Montelupo Fiorentino MIIFF, το «Invisible» του Δημήτρη Αθανίτη.

Είναι το δέκατο βραβείο για την ταινία και το τρίτο για τον Γιάννη Στάνκογλου, μετά το μεγάλο βραβείο στην Figuera Film Art, τα βραβεία καλύτερης ταινίας, σκηνοθεσίας και πρώτου ρόλου στο London Greek Film Festival, και τα βραβεία σκηνοθεσίας, ανδρικού ρόλου, β' ανδρικού ρόλου και μοντάζ στο Bridges IFF στο Ναύπλιο.

Έχοντας αποσπάσει τα βραβεία καλύτερης ταινίας, σκηνοθεσίας και α΄ ανδρικού ρόλου για τον Γιάννη Στάνκογλου, στο Ελληνικό Φεστιβάλ του Λονδίνου, το υπαρξιακό αστικό γουέστερν του Δημήτρη Αθανίτη αναδεικνύει ανατριχιαστικά πώς οι αδύνατοι και υποτιμημένοι μπορούν να μετατραπούν στην πιο επικίνδυνη ωρολογιακή βόμβα της κοινωνίας, περιμένοντας απλά να εκραγούν και να εκδικηθούν.





naftemporiki.gr